b'\n_START_ARTICLE_\nVrhovni svet Oboro\xc5\xbeenih sil Egipta\n_START_PARAGRAPH_\nVrhovni svet Oboro\xc5\xbeenih sil Egipta je nestalni voja\xc5\xa1ki organ Oboro\xc5\xbeenih sil Egipta, ki se sestane samo v primeru izrednih razmer v dr\xc5\xbeavi; pred egiptovsko revolucijo leta 2011 se je sestal le dvakrat in to med vojno z Izraelom\n_START_SECTION_\n2011\n_START_PARAGRAPH_\nOd 11. februarja 2011 opravlja dol\xc5\xbenosti predsednika dr\xc5\xbeave in Vlade Egipta._NEWLINE_Vrhovni svet trenutno (2011) vodi dotedanji obrambni minister feldmar\xc5\xa1al Mohamed Husein Tantavi; vidnej\xc5\xa1i \xc4\x8dlani sveta so \xc5\xa1e letalski mar\xc5\xa1al Reda Mahmud Hafez Mohamed (poveljnik Egiptovskega vojnega letalstva), generalporo\xc4\x8dnik Sami Hafez Anan (na\xc4\x8delnik General\xc5\xa1taba Oboro\xc5\xbeenih sil Egipta), generalporo\xc4\x8dnik Abd El Aziz Seif-Eldeen (poveljnik Poveljstva zra\xc4\x8dne obrambe Egipta) in viceadmiral Mohab Mami\xc5\xa1 (vrhovni poveljnik Egiptovske vojne mornarice). Skupaj ima svet 18 \xc4\x8dlanov iz voja\xc5\xa1kih vrst: general Hasan al-Rvini (poveljnik Voja\xc5\xa1ke centalne cone), \xc5\xa1tabni general Ismail Othman (direktor Oddelka za moralne zadeve), general Mohsen al-Fanagry (pomo\xc4\x8dnik obrambega ministra), \xc5\xa1tabni general Mohammed Abdel Nabi (poveljnik Obmejne stra\xc5\xbee), \xc5\xa1tabni general Mohamed Hegazi (poveljnik 3. armade), \xc5\xa1tabni general Sobhi Sedki (poveljnik 2. armade) in poveljniki severne, ju\xc5\xbene ter zahodne cone. Po poro\xc4\x8danju nekaterih medijev je \xc4\x8dlan sveta tudi general Omar Sulejman, podpredsednik Egipta._NEWLINE_Ob prevzemu oblasti je Vrhovni svet napovedal, da bo ob izbolj\xc5\xa1anju razmer preklical izredne razmere, se odlo\xc4\x8dil glede pozivov proti volitvam, izvedel potrebne spremembe zakonodaje, izvedel svobodne in pravi\xc4\x8dne predsedni\xc5\xa1ke volitve na podlagi nove zakonodaje, da bodo oboro\xc5\xbeene sile podprle voljo ljudstva in pozval k spo\xc5\xa1tovanju varnosti dr\xc5\xbeave in ljudi._NEWLINE_13. februarja je svet razpustil Parlament Egipta in za\xc4\x8dasno ustavil izvajanje ustave. Nameravajo pa tudi odlikovali posebno ustavodajni odbor, katerega delo (oz. novo ustavo) bodo potem dali na referendum. Na oblasti pa svet namerava ostati najve\xc4\x8d \xc5\xa1est mesecev oz. do predsedni\xc5\xa1kih in parlamentarnih volitev. Svet se je tudi zavezal, da bo Egipt\xc2\xa0\xc2\xbbspo\xc5\xa1toval vse regionalne in mednarodne obveznosti ter sporazume\xc2\xab. To je bilo splo\xc5\xa1no sprejeto, da se nana\xc5\xa1a na egiptovsko-izraelski mirovni sporazum, kar je pozdravil tudi izraelski predsednik vlade Benjamin Netanyahu.'